Беседа:Престъпност сред циганите в България/Архив 1

message: Статията е със спорна неутралност, защото не са изложени задълбочено всички гледни точки по този сложен въпрос. Самата статистика е подвеждаща – броят на затворниците в София и Пловдив е достатъчно голям, за да промени процентите на циганите-затворници за страната. 
Източникът ivokoychev.org е блог и е със съмнителна за мен значимост. За frognews нямам мнение, не познавам портала.
Останалите източници са благонадеждни според мен – фондация „Фридрих Еберт“ (фондацията на германските либерали), „Дойче веле“, „Капитал“ и „Сега“
Това е без източник и го махам: „Според статистиката само 13 процента от ромите в България завършват средно образование. Това е основната причина за слабата приспособимост на ромите към стандартите на съвременната цивилизация. Трудово заетите са с 22 процента под средната трудова заетост, а доходите им са с 31 процента под средния доход в България“. Несериозно е да имаме статистически данни без да е посочено от къде са взети.
--Лорд Бъмбъри 09:52, 29 септември 2011 (UTC)
replies: text: Източникът си е там, само не беше сложен в края на целия текст, а по средата. --Stanqo 16:01, 30 септември 2011 (UTC)

text: И на мен ми направи впечатление този блог. Кой е този Иво Койчев, че да му се цитира блога в който той изглежда публикува чужди статии. Това е основната причина за слабата приспособимост на ромите към стандартите на съвременната цивилизация. - това е напълно недоказуемо мнение (и без източник) и затова го изтрих. --V111P 18:39, 30 септември 2011 (UTC)
Махам и „Ромите са най-бедните европейци“, защото източникът има такова заглавие, но не и каквито и да е документирани данни за това. Ако вземем имането примерно на Цар Киро (актуален случай), който годишно е укривал по няколко милиона данъци, значи е имал още повече милиони приходи, и го добавим към общото имане на ромите, вземем още няколко като него и накрая разделим на броя на ромите току-виж излезнало, че учителите са по-бедни от ромите или нещо подобно. Няма данни, няма място в статията. --Лорд Бъмбъри 19:06, 30 септември 2011 (UTC)
Статията би имала смисъл, ако е хронологически подредена и са изброени поне знаковите случаи на престъпление/обществена реакция. Също така е спорно да се вкарват всичките престъпления под общ знаменатал, защото всеки може да полемизира дали едно престъпление е с етнически или криминален повод, както и реакциите за него. Това се случва и днес с последните събития и като гледам малцинство се престрашават да не клишират случая и да го свеждат до проста констатация. Отделно, такива статистики хора са правили  и в момента Уикипедия може най-много да ги прекопира и евентуално да намери източници за една част от тях. И все пак е приемливо, докато знаковите инциденти е редно да се опишат обективно в собствени статии. Без да критикувам авторите, тази статия е като скелет в момента, понеже има по една статистика от 2002, 2003, 2011 година, едно мнение от 2004, и два инцидента от 2010 и 2011 година. Отделно голямата част от статията е за.. изкупителни жертви, а не за самата престъпност. --Подпоручикъ 19:26, 30 септември 2011 (UTC)
thread_title:  Спорна неутралност 

message: Към този момент виждам повече логика статията да е озаглавена „Циганите в България“ (вж. :en:Roma in Bulgaria). И без това ни трябва такава статия. --V111P 18:59, 30 септември 2011 (UTC)
replies: text: Тук специфично се разкрива проблема за престъпността - това не е обща статия за циганския етнос, така че по-добре върни началното заглавие.--Stanqo 19:08, 30 септември 2011 (UTC)
replies: text: :Разделът „Ромите като изкупителна жертва на икономическата разруха“, който не е свързан с престъпността, е повече от половината статия. --V111P 19:25, 30 септември 2011 (UTC)
replies: text: ::Тук се разкрива базисния фактор за генериране на престъпност.--Stanqo 19:30, 30 септември 2011 (UTC)
replies: text: :::Не може. А и Б не означава А, следователно Б. Това е оригинално изследване. --V111P 19:35, 30 септември 2011 (UTC)
replies: text: :::: Мисля, че в Дойче веле съм чел анализ, според който бедността е причина за престъпността. --Лорд Бъмбъри 19:52, 30 септември 2011 (UTC)
replies: text: ::::: Нормално е да има такива мнения и те да се цитират в статията. И пак раздела по̀ приляга на статия Цигани в България или Интеграция на циганите в България. Няма материал за цяла статия на тема Престъпност сред циганите в България, освен както иска Подпоручикъ статията да е един списък с престъпления извършени от цигани. --V111P 21:58, 30 септември 2011 (UTC)
replies: text: ::::::Освен изброяване на престъпления тук се прави и опит да се разкрият причините генериращи тази престъпност. Разбира се тази статия би трябвало да се развие още в доста направления за да обхване цялостно проблема. --Stanqo 06:57, 1 октомври 2011 (UTC)
replies: text: :::::::И аз не виждам връзката между обекта на статията и раздела „Ромите като изкупителна жертва на икономическата разруха“ - ако има такава, трябва да се посочи с източник или да се махне временно. И въобще името на раздела е леко безумно, та няма да е лошо да се преименува.--Алиса Селезньова 07:54, 1 октомври 2011 (UTC)
replies: text: ::::::::„Безумието“ е просто интерпретация в човешкото съзнание, когато още не е подготвено да погледне адекватно истината в очите:) --Stanqo 09:33, 1 октомври 2011 (UTC)

text: Няма страшно, скоро ще изработя статия - Цигани в България, в която ще има информация колко и къде са, каква религия изповядват, и т.н. Но тази статия се отнася за престъпността сред тях, а тя за тях е много показателна. --Targovishtenec_bg 07:38, 1 октомври 2011 (UTC)
replies: text: : Мен малко ме хваща малко страх как човек, определящ се на личната си страница като бял националист ще изработва статия „Цигани в България“. Надявам се да застъпиш всички гледни точки. --Лорд Бъмбъри 09:41, 1 октомври 2011 (UTC)
thread_title:  Преместване към Циганите в България 

message: Има интересен анализ по темата в днешния Дневник.   — Лъчезар • Б/П   16:28, 3 октомври 2011 (UTC)
thread_title:  Статия в ''Дневник''